มากินร้านนี้ครั้งแรกๆ พ่อคุ้นหน้าเจ้จูเจ้าของร้านมาก ถามไปถามมา รู้จักกันตั้งแต่หนุ่มๆสาวๆ 555 พ่อเล่าให้ฟังว่าสมัยก่อนขายแค่ไอติมกะทิอย่างเดียว (ประมาณ30-40ปีที่แล้ว แต่ตอนนั้นร้านไม่ได้อยู่ที่นี่) เพราะฉะนั้น ไอติมกะทิรับประกันคุณภาพนะคะ สั่งกลับบ้านได้ด้วยนะ ครึ่งโล โลนึง ว่ากันไป เค้าจะเอาไอติมใส่ถุงห่อด้วยน้ำแข็งกับเกลือ อยู่ได้เป็นชั่วโมงไม่ละลาย
ส่วนก๋วยเตี๋ยว อาม่าเรามาตรฐานสูงมากเรื่องก๋วยเตี๋ยว(คนจีนอะเนอะ)ยังบอกว่าอร่อยมาก มากินทีไรชมไม่หยุดปากแถมสั่งเบิ้ลตลอด หายากนะก๋วยเตี๋ยวที่อร่อยกลมกล่อมพอดีมากๆจนไม่ต้องปรุง
เทศกาลกินเจบางปี ร้านจะเปลี่ยนเป็นขายก๋วยเตี๋ยวเจทั้งร้าน (ปีที่แล้วขายเจ แต่ปีนี้ไม้ได้ขาย) เย็นตาโฟเจอร่อยมากกก เครื่องเยอะ แต่ละอย่างก็อร่อย ไอติมกะทิก็ขายอยู่เพราะเจอยู่แล้ว